Sufixo -ulo

O **sufixo –ulo** ye l'adaptación en aragonés y atras luengas neolatinas de dos sufixos latinos atonos con forma *-ULUS*, *-ULA*, *ULUM* en cultismos.

L'aun sufixo latín con forma *-ULUS*, *-ULA*, *ULUM* estió un d'os principals diminutivos, encara que bi habió una tendencia a ser substituto por o sufixo *-ELLU*. En as tres zagueras declinacions presentaba un infixo -C- deseparando-lo d'o lexema.

L'atro sufixo latín con forma *-ULUS*, *-ULA*, *ULUM* serviba pa obtener sustantivos indicadors d'obchectos, instrumentos y achents a partir de verbos y se sustantivaba como *-ULUS*, *ULI* en masculín, como *-ULA*, *-ULAE* en feminín, y tamién como *-ULUM*, *ULI*.

## Formas con infixo -c- en latín
As formas con infixo -c-, pronunciau /K/ son abundants y en ocasions plegoron a substituyir a la palabra orichinal sin sufixo, como amuestran os derivaus romances:
**APICULA*: "abella".
**BATACULUM*: "batallo".
**CUNICULUM*: "conillo".
**NAVICULA*: diminivo de "nau".
**OVICULA*: "ovella".
**TURRICULA*: diminutivo de "torre", orichen de *[[torrellas (desambigación)|torrella]]*/*[[torrillas (desambigación)|torrilla]]*.
**VALLICULUM*: diminutivo de "val", posible orichen de *[[varello]]*/*[[valello]]*.

Como en latín vulgar o sufixo *–ULU* yera sendo substituyiu por *–ELLU*, o infixo –C- tamién quedó debant de *–ELLUS*, dando formas como *NAVICELLA* (ya en latín imperial), *TORRICELLA* (que da por vía patrimonial *[[Torreciella (desambigación)|Torreciella]]*), *MONTICELLO* y *VALLICELLO*.

Manimenos en latín tamién bi heba un antigo sufixo *-CULUM*, *-CULI*, diferent d'o diminutivo -ULUS con infixo -C- y que teneba una función antiga de fer sustantivos derivaus de verbos pa indicar puestos, obchectos y instrumentos: ye o caso de *VEHICULUM*, *TABERNACULUM*, *HIBERNACULUM*, *ORACULUM*, *SPECTACULUM*, *OBSTACULUM*, *OPERCULUM* y atros, que presentarán un comportamiento fonetico pareixiu en cultismos y semicultismos.

## Cheminacions derivadas d'o sufixo -ulus en latín
O sufixo *-ulus* yera atono y a *u* podeba desapareixer entre consonants. Dezaga de radicals en -m, -n u -r se podeba producir una asimilación a la *l* d'o sufixo:. 
**LIBERULUS* > *LIBERLUS* > *LIBELLUS* ("livel").
**CORONULA* > *CORONLA* > *COROLLA*.

González Ollé considera que este ye l'orichen d'o sufixo diminutivo latín *-ELLUS* (l'orichen de l'aragonés *[[sufixo -iello|-iello]]*).

## Cultismos con sufixo –ulo en aragonés
**[[Bascula]]*.
**[[Calculo]]*.
**[[Celula]]*, orichinariament un diminutivo de *CELLA*, *CELLAE* ("cela").
**[[Coagulo]]*  *SPONDULA*.
*Fanlo > *FANŬLUM*.
*Huertolo < *HORTULUS*.
*Mamblas < *MAMULA*.
*Pedrola < *PETRULA*.
*Peniscola < *PENE ISCULA* < *PENE INSULA* ("cuasi isla").
*Piétrola < *PETRULA*.
*Puértolas < *PORTULAE*.
*Riglos < **RIGULU* < *RIVULU*.
*Torla < *TORULA*.
*Torrellas, Torrillas < *TURRICULA*.
*Vierlas < *VERULAS*.

## Referencias

## Bibliografía
* Academia de l'Aragonés *[[Propuesta ortografica de l'Academia de l'Aragonés]]*. EDACAR, 7. Zaragoza, 2010.
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002. ISBN 8424923391, 9788424923396
* Chabier Lozano Sierra: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010
* José Antonio Saura Rami: *[http://ifc.dpz.es/recursos/publicaciones/19/92/06saura.pdf  En torno a la sufijación apreciativa en el Valle de Benasque]*. Archivo de Filología Aragonesa, 52-53, 149-178. 1996-1997.
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003.